เรื่องร้องเรียน: งานวางท่อประปาในซอยสมเด็จพระเจ้าตากสิน 21 สมควรที่จะแล้วเสร็จตั้งแต่กลางเดือนสิงหาคมจนป่านนี้ยังล่าช้าและก่อความเดือดร้อนรำคาญแก่ผู้อยู่อาศัยรวมทั้งความยากลำบากในการจราจรทั้งเข้าและออกซอย
การดำเนินการของเจ้าหน้าที่: ฝ่ายโยธา เขตธนบุรี ตรวจสอบตามข้อร้องเรียนแล้วการก่อสร้างปรับปรุงซอยสมเด็จพระเจ้าตากสิน 21 ไม่สามารถดำเนินการ แล้วเสร็จทันตามสัญญา เนื่องจากติดปัญหาอุปสรรคแนวท่อประปากีดขวางการก่อสร้าง  ซึ่งสำนักงานเขตธนบุรีได้ติดตามและเร่งรัดงานโดยตลอด ทั้งนี้ได้มีหนังสือแจ้งผู้รับจ้างเร่งรัดงานอีกทางหนึ่ง คาดว่างานจะเสร็จสิ้นภายในเดือนกันยายน 2566
ความเห็นของผู้แจ้ง: เจ้าหน้าที่ช่วยประสานงานให้อย่างรวดเร็วดีมากค่ะแต่การแก้ปัญหาจากหน่วยงานล่าช้ามาก   งานแบบนี้ควรจะทำอย่างเร่งด่วนแต่นี่ก็ยังหยุดทำในวันหยุดราชการอยู่ดี ผู้อยู่อาศัยไม่เห็นถึงความเร่งด่วนในการทำงานของโครงการนี้เลยค่ะ
พื้นที่: แขวงสำเหร่ เขตธนบุรี กรุงเทพมหานคร